Alfred Trubner Nutt

Foilsitheoir, béaloideasóir, agus Ceiltíoch Sasanach ab ea Alfred Trubner Nutt (22 Samhain 1856 – 21 Bealtaine 1910). Rugadh i Londain é in 1856, agus ghlac sé seilbh ar ghnó foilsitheoireachta a athar in 1878 tar éis dó staidéar a dhéanamh sa Fhrainc agus printíseachtaí gnó éagsúla san Eoraip.

Rinne sé taighde tábhachtach ar an mbéaloideas. Bhunaigh sé The Folk-Lore Journal agus bhí sé i gceannas ar The Folklore Society i Londain.  Rinne sé taighde suntasach ar fhréamhacha Ceilteacha fhinscéal an tSoithigh Naofa. Bhí baint aige le bunú Chumann na Scríbheann nGaedhilge in 1898. Bádh Nutt sa bhliain 1910 agus é ag iarraidh a mhac, a bhí faoi mhíchumas, a tharrtháil sa tSéin.

 Rogha foilseachán 
 Studies on the Legend of the Holy Grail: With Especial Reference to the Hypothesis of Its Celtic Origin (Londain: David Nutt, 1888)
 Beside the Fire: A Collection of Irish Gaelic Folk Stories (le Dubhghlas de hÍde; Londain: David Nutt, 1890)
 Folk and Hero Tales (le Duncan MacInnes; Londain: David Nutt, 1890)
 The Voyage of Bran, Son of Febal, to the Land of the Living; An Old Irish Saga (le Kuno Meyer; Londain: David Nutt, 1895)
 Celtic and Mediæval Romance (Londain: David Nutt, 1899)

 Tagairtí 

Catagóir:Scoláirí an Léinn Cheiltigh
Catagóir:Básanna i 1910
Catagóir:Daoine a rugadh i 1856